b'\n_START_ARTICLE_\nDinasties Meridionals i Septentrionals\n_START_PARAGRAPH_\nLes Dinasties Meridionals i Septentrionals (xin\xc3\xa8s: \xe5\x8d\x97\xe5\x8c\x97\xe6\x9c\x9d,\xc2\xa0pinyin: N\xc3\xa1nb\xc4\x9bich\xc3\xa1o) va ser un per\xc3\xadode en la hist\xc3\xb2ria de la Xina que va durar del 420 fins a 589 Era comuna . Tot i ser una edat de guerra civil i caos pol\xc3\xadtic va ser tamb\xc3\xa9 una \xc3\xa8poca de floriment de les arts i la cultura, avan\xc3\xa7 en la tecnologia, i difusi\xc3\xb3 del budisme Mahayana i el Daoisme. El per\xc3\xadode va registrar per primera vegada a gran escala la migraci\xc3\xb3 xinesos han cap a les terres del sud del Iang-Ts\xc3\xa9._NEWLINE_Durant aquest per\xc3\xadode el proc\xc3\xa9s de sinitzaci\xc3\xb3 accelerada entre els nouvinguts no xinesos al nord i entre els abor\xc3\xadgens al sud. Aquest proc\xc3\xa9s va ser acompanyat tamb\xc3\xa9 per la creixent popularitat del budisme (introdu\xc3\xaft en la Xina en segle I EC) tant al nord com al sud de la Xina, juntament amb el taoisme guanyant influ\xc3\xa8ncia a trav\xc3\xa9s de l\'esquema de les escriptures budistes (amb dos canons taoistes essencial escrits durant aquest per\xc3\xadode). Tot i moltes torres d\'una planta com ara torres de vigil\xc3\xa0ncia i apartaments residencials van existir en per\xc3\xadodes anteriors, durant aquest per\xc3\xadode les diferents torres de pagoda xinesa (per a emmagatzemar escriptures budistes) evolucionaren a partir de la stupa, aquest \xc3\xbaltim procedent de les tradicions budistes de protecci\xc3\xb3 dels sutres en l\'antiga \xc3\x8dndia._NEWLINE_Hi va haver notables avan\xc3\xa7os tecnol\xc3\xb2gics en aquest per\xc3\xadode. Amb la invenci\xc3\xb3 dels estreps durant els inicis de la Dinastia Jin Occidental, la cavalleria pesada es va convertir en un est\xc3\xa0ndard en el combat. Aven\xc3\xa7os en medicina, astronomia, matem\xc3\xa0tiques, i cartografia s\xc3\xb3n tamb\xc3\xa9 observats pels historiadors. El fam\xc3\xb3s matem\xc3\xa0tic i astr\xc3\xb2nom xin\xc3\xa8s Zu Chongzhi (429\xe2\x80\x93500 EC) va pert\xc3\xa0nyer a aquesta \xc3\xa8poca, un producte social i intel\xc2\xb7lectual de la cultura de l\'elit formada i desenvolupada al sud de la Xina durant aquest per\xc3\xadode.\n_START_SECTION_\nLa divisi\xc3\xb3\n_START_PARAGRAPH_\nEncara que poderosa en la conquesta de l\'estat de Wu Oriental en el 280 EC, la Dinastia Jin va ser severament debilitada despr\xc3\xa9s de la Guerra dels Vuit Pr\xc3\xadnceps del 291 al 306 EC. Durant els regnats de l\'Emperador Huai de Jin i l\'Emperador Min de Jin, el pa\xc3\xads es va posar en greu perill amb l\'aixecament dels Wu Hu. Els setges i el final saqueig de Luoyang en l\'any 311 i Chang\'an en l\'any 316 pels ex\xc3\xa8rcits invasors b\xc3\xa0rbars gaireb\xc3\xa9 va destruir la dinastia. No obstant, un descendent de la Casa Reial, el Pr\xc3\xadncep de Langya, va fugir cap al sud per salvar el que quedava i per tal de mantenir l\'imperi. Consolidant el seu poder al sud, els Jin es van establir en l\'actual Nanjing (aleshores dit Jiankang) com la seva capital, canviant el nom de la dinastia a Jin Occidental (317\xe2\x80\x93420 EC), ja que la nova capital es trobava al sud-est de Luoyang._NEWLINE_Fou durant el per\xc3\xadode de les Dinasties Meridionals i Septentrionals que la Xina del sud (per sota del Iang-Ts\xc3\xa9) fou desenvolupada en gran manera respecte del seu estat anterior de primera colonitzaci\xc3\xb3 xinesa i assentament migratori. Pr\xc3\xa8viament, el sud estava habitada per comunitats petites i a\xc3\xafllades de xinesos en un vast espai de tribus no colonitzades d\'altres \xc3\xa8tnies, comen\xc3\xa7ant com una frontera perif\xc3\xa8rica i propera per canviar en una urbanitzada, propera i sinitzada regi\xc3\xb3 de la Xina. En el seu llibre Buddhism in Chinese History, Arthur F. Wright assenyala aquest fet en afirmar:_NEWLINE_"Quan parlem de l\'\xc3\xa0rea de la vall del Yangtze i per sota en el per\xc3\xadode de desuni\xc3\xb3, hem de desterrar de les nostres ments la imatge de la densament poblada i intensivament conreada Xina del sud dels \xc3\xbaltims segles. Quan els arist\xc3\xb2crates de les restes de la casa governant de Chin [Jin] va fugir cap a l\'\xc3\xa0rea de Nanking [Nanjing] en els inicis del segle quart, el sud en tenia potser una desena part de la poblaci\xc3\xb3 de la Xina. Hi havia centres de cultura xinesa i administraci\xc3\xb3, per\xc3\xb2 al voltant de la major part d\'aquestes vastes zones sense colonitzar a les quals els colons xinesos es traslladaven lentament"._NEWLINE_Encara que els xinesos de la dinastia Jin Oriental (i les successives dinasties del sud) estaven ben defensats dels b\xc3\xa0rbars del nord situant de flotes navals al llarg del riu Iang-Ts\xc3\xa9, encara hi havia diversos problemes amb la construcci\xc3\xb3 i el manteniment de la for\xc3\xa7a militar. La designaci\xc3\xb3 d\'espec\xc3\xadfiques cases pel servei militar finalment va conduir a un trencament de files en el seu estatus social, causant la deserci\xc3\xb3 generalitzada de les tropes en moltes ocasions. Davant l\'escassetat en nombre de tropes, els generals de Jin eren sovint enviats en campanyes de captaci\xc3\xb3 de tribus no xineses en el sud per tal cridar-los pel servei militar. La Dinastia Jin Oriental no va caure degut a la invasi\xc3\xb3 externa, sin\xc3\xb3 perqu\xc3\xa8 el regent Liu Yu es va apoderar del tron de l\'Emperador Gong de Jin, convertint-se en l\'Emperador Wu de Liu Song (regnat del 420 fins al 422 EC).'